**Δ Ε Λ Τ Ι Ο Τ Υ Π Ο Υ**

Το Πολυτεχνείο Κρήτης προσφέρει υψηλού επιπέδου προγράμματα μεταπτυχιακών σπουδών, εξοπλίζοντας αποφοίτους, στελέχη, επιστήμονες και ερευνητές με προηγμένες γνώσεις για να ανταποκριθούν στις σύγχρονες ερευνητικές απαιτήσεις, στην αγορά εργασίας και στις κοινωνικές ανάγκες. Το διεθνές αγγλόφωνο μεταπτυχιακό πρόγραμμα του Πολυτεχνείου Κρήτης«Master in Technology and Innovation Management» αποτελεί παράδειγμα της δέσμευσης του πανεπιστημίου στη διεθνοποίηση της εκπαίδευσης και την εξωστρέφεια.

Για το Ακαδημαϊκό Έτος 2023-24, το διεθνές μεταπτυχιακό πρόγραμμα [**«Master in Technology and Innovation Management - ΜΤΙΜ»**](https://www.mtim.tuc.gr/el/archi) σε συνεργασία με 2 κορυφαίες ελληνικές εταιρείες ενέργειας, την [**ΔΕΔΔΗΕ**](https://deddie.gr/) και την [**ΔΕΠΑ Εμπορίας ΑΕ**](https://depa.gr/), προσφέρουν 9 Υποτροφίες επίδοσης στους νέους μεταπτυχιακούς φοιτητές που θα εγγραφούν στο Πρόγραμμα.

Οι αιτήσεις εισαγωγής κατατίθενται ηλεκτρονικά στο [e-graduate.tuc.gr](https://e-graduate.tuc.gr/jMScApplication) έως και τις 28 Αυγούστου 2023.

Με πρωτοβουλία του Δ/ντή του ΜΤΙΜ, Αν. Καθηγητή κ. Στ. Τσαφαράκη και στο ευρύτερο πλαίσιο των δράσεων Εταιρικής Κοινωνικής Ευθύνης της ΔΕΔΔΗΕ και της ΔΕΠΑ Εμπορίας ΑΕ, εξασφαλίστηκαν 2 Υποτροφίες των 4000€ έκαστη (πλήρης κάλυψη τελών φοίτησης) για φοιτητές πλήρους φοίτησης, καθώς και 7 Υποτροφίες των 2400€ έκαστη (60% κάλυψη των τελών φοίτησης) για φοιτητές πλήρους και μερικής φοίτησης. Οι υποτροφίες αυτές προσφέρουν τη δυνατότητα σε άξιους φοιτητές να λάβουν μέρος σε ένα εξειδικευμένο και σύγχρονο πρόγραμμα, απαλλάσσοντάς τους πλήρως ή σε σημαντικό ποσοστό από τα δίδακτρα και ενισχύοντας την πρόσβαση σε ποιοτική εκπαίδευση.

Ενημερωθείτε για το μεταπτυχιακό πρόγραμμα «Master in Technology and Innovation Management» του Πολυτεχνείου Κρήτης μέσω του ακόλουθου link: [mtim.tuc.gr](http://www.mtim.tuc.gr)